ILMUTUSRAAMAT AVANEB
"Ilmutusraamat avaneb" saate 10. osas
uurib rühm asjatundjaid endiselt
seitsmele Aasia kogudusele saadetud kirju.
Järjekorras järgmised on Sardese ja Filadelfia kogudused.
"Ja Sardese koguduse inglile kirjuta:
Nõnda ütleb see,
kellel on seitse Jumala vaimu ja seitse tähte:
"Ma tean su tegusid, et sul on nimi, et sa elad.
Ometi oled sa surnud.
Ole valvas ja hoia, mis on veel jäänud;
seegi on juba suremas,
sest ma ei ole leidnud su tegusid olevat täiuslikud oma Jumala silmis.
Tuleta siis meelde, kuidas sa sõna oled vastu võtnud ja kuulnud,
ning hoia seda tallel ja paranda meelt!
Kui sa nüüd ei valva, siis ma tulen kui varas
ja sa ei saa arugi, mis tunnil ma tulen su peale.
Kuid Sardeses on sul mõned, kes ei ole määrinud oma rõivaid,
ning need saavad kõndida koos minuga valgeis rõivais,
sest nad on seda väärt.
Kes võidab, see riietatakse samamoodi valgete rõivastega.
Mina ei kustuta tema nime eluraamatust
ning ma tunnistan tema nime oma Isa ees ja Isa inglite ees."
Kellel kõrv on, see kuulgu, mida Vaim ütleb kogudustele!"
Sardese kogudus sai väga karmi sõnumi.
"Sardese koguduse inglile kirjuta:
Nõnda ütleb see,
kellel on seitse Jumala vaimu ja seitse tähte:
Ma tean su tegusid, et sul on nimi, et sa elad. Ometi oled sa surnud."
Selline sõnum juba naerma ei aja!
Surnud oldi just nimelt usust taganemise tõttu.
Koguduses oli kolme sorti inimesi:
surnud, surijad ja mõned üksikud elavad.
Täiesti haletsusväärne olukord.
Seetõttu on ka see üleskutse väga jõuline.
Minu arust on viimases salmis selge tõend sellest,
et kui kogudus üles tõmmatakse, siis mitte pilvede peale ja tagasi,
vaid otse Isa ette.
"Kes võidab, see riietatakse valgete rõivastega.
Mina ei kustuta tema nime eluraamatust
ning ma tunnistan tema nime oma Isa ees ja Isa inglite ees."
Isa ei ole siin maa peal, kui Jeesus tuleb Õlimäele.
Tõmmatakse pilvedele ja sealt Isa ette.
Jeesus ütleb: "Minu Isa kodus on palju asemeid,
kas muidu ütleksin, et tulen teile järgi ja viin teid enese juurde,
et teiegi oleksite seal, kus olen mina."
Kristus mõistab kohut Isa juures taevas.
Olen mingi aeg üles märkinud,
et Sardese kogudus oleks nagu maailmakirik.
Kas on võimalik, et see on üks neist suurtest
laste ristimise kaudu l iikmeks saanud inimesi,
kes on kirikus.
Ning sirgunud seal täiskasvanuks usule tulemata.
Sest seal oli vaid üksikuid usus olevaid.
Milline kogudusemudel see võiks küll olla, ei oska öelda.
Nähtavasti olen pannud üllatuseks selle küsimärgi.
Kui öeldakse, et keegi on surnud, siis...
nime poolest võib ju küll elada, kuigi ollakse suremas.
Usupuhastuskirikud elasid küll nime poolest,
kuid seal olid siiski pöördumata rahvahulgad.
Välja arvatud, kui toimusid äratusliikumised.
Uuestisündimata inimene on samuti surnud vaimuga.
Kui Jumala päästev arm ei ilmu ja inimene ei sünni uuesti ülalt,
siis on ta selles olukorras.
Seetõttu on tänapäeval kogudusi, mis on selles olukorras,
kuhu viivad uuestisündimata inimesed.
Piibliski on kirjas, et seda peab uurima vaimselt.
Siinkohal tuleb esile see kolmas surm.
Äsja rääkisime kahest surmast
ehk füüsilisest surmast ning igavesest surmast,
kuid on olemas ka vaimne surm.
Inimene, kes ei ole Kristuse oma, on vaimselt surnud.
Kui ta sellises olukorras igavikku läheb,
ootab teda teine ehk igavene surm.
Siin kutsutakse koguduse hingekarjast üles
kinnitama neid, kes on suremas.
See tähendab, et tuleb kuidagi teha kindlaks
koguduse vaimne olukord.
Mida te sellest arvate, et kuidas võib aru saada,
kui keegi on suremas või isegi surnud?
Surnu tunneb küll ära,
aga surijaid on raskem kindlaks teha.
Neil on esimesed teod otsa saanud.
Mõeldes Taaveti elus toimunud arengutele
ja kuidas ta langes pattu Batsebaga, siis üks tegu viis teiseni.
Me näeme, et inimese ellu hakkab tulema taganemine
tavalistest jumalateenistusega seotud asjadest
nagu näiteks piibli lugemine, palvetamine,
osadus kogudusega ja usukaaslastega.
On see midagi sellist?
Millest seda näha on?
Jututeemad sõpradega muutuvad vaimsetest rohkem ilmalikeks.
Nii nad räägivad.
"Kus on koos kaks nelipühilast, seal on auto nende keskel."
Mõelgem selle peale!
"Olen tähele pannud sinu tegusid, et need on täiuslikud Jumala ees."
Millised need täiuslikud teod on?
Õigest motiivist ajendatud teod.
Mina arvaksin selle kohta nii,
et Tema, kes näeb meist kõike,
tunneb meid paremini, kui me ise ennast tunneme.
Ta teab täpselt,
millistest motiividest ajendatuna me midagi teeme.
Võib-olla puudutab see vihje seda,
et need teod ei ole olnud seetõttu täiuslikud,
et motiivid on olnud valed, kuigi on tehtud vaimset tööd.
Aga seda on tehtud enesele au saamiseks
või mingil muul omakasu saamise eesmärgil.
Kui mõelda nendele põhjustele, millest see vaimne surm on tulnud,
siis vastus sellele on salmides 4 ja 5.
"Kuid Sardeses on sul mõned, kes ei ole määrinud oma rõivaid."
"Kes võidab, see riietatakse valgete rõivastega."
Surm tuleb selle kaudu, et patt pääseb eludesse.
Nii on see kogu aeg olnud. Patu palk on surm.
Kui seda natukenegi sisse lasta, hakkab see oma tööd tegema.
Usuelu on lõppude lõpuks ülimalt elementaarne asi.
Kõige tähtsam on hoida südametunnistus puhas.
Isegi Ilmutusraamatust midagi teadmata.
Taaveti elust on võtta hea näide selle kohta.
Taavet pidi olema koos armeega piiramas ammonlaste linna Rabbat.
Ta jäi aga oma mugavuse pärast pealinna.
Esimene langemine.
Siis läks ta katusele, nägi Batsebat,
kutsus ta enda juurde ja magas temaga.
See viis aga selleni, et kui Batseba jäi rasedaks,
siis oli vaja kutsuda hett Uurija, et saaks oma pattu varjata.
Kui selles aga ebaõnnestuti, võttis patt suuremad mõõtmed.
Selle tagajärjel hett Uurija tapeti.
Siin on näha patu arenguid.
Kui lubame väikeseid patukesi oma eludes
ehk nn. Väikeseid rebaseid,
siis hakkavad need vaikselt suuremaks kasvama
ja sellepärast peame hoidma oma südametunnistuse puhtana Kristuses.
Ning väärtustama seda.
Nendes Taavetiga juhtunud sündmustes, millest enne juttu oli,
on näha Jumala armu esiletulekut peale meelparandust.
"Mees minu südame järgi!"
Alles peale seda.
Aga alles peale meeleparanduse tegemist.
Seda peab alati tähele panema.
"Aga sellest hoolimata mees minu südame järgi!"
Sellest võib järeldada midagi, mida võib öelda väga paljudele.
Jumal on armuline
ja annab inimestele andeks kõiksuguseid asju.
Seda on juhtunud ka kuulsate jumalameestega.
Nagu näiteks Taavetiga.
Aga on üks asi - tuleb olla aus ja tunnistada oma patud.
Mitte ajama süüd teise kaela,
vaid ütlema, et mina tegin.
Jumal ootab tõde.
Olen kartnud ja kardan ikka - nüüd vananedes veelgi enam,
kuigi ma pole veel kõrges vanuses, sain alles 78aastaseks
Ma palvetan peaaegu igal hommikul, kui kiireks läheb, siis autos:
"Kallis Jeesus, tahan varjuda Sinu kaitsva vere alla
selle päeva ees
ja olla avatud Pühale Vaimule."
Sedasi saab Jumala Vaim meid juhtida
ja võita ära võitlused, mida eriti vanemas eas ette tuleb
nagu kibestumine, masendus, enesehinnangu allakäik,
halb meeleolu jne.
Kõik laheneb, kui alistuda Jeesusele.
Vennad, tahan rääkida tõsiasjast,
mida tänane kogudus peaks uuesti mõistma -
meeleparandus.
See räägib Jumala armust meie suhtes.
Hingevaenlane üritab meile aga öelda,
et me ei saa avalikult oma eludes meelt parandada,
et me ei või oma patte üles tunnistada, sest see on häbiasi jne.
Vaadeldes sedagi Jumala Sõna, kuidas Issand justkui hüüaks,
et Ta on andnud aega meeleparanduseks.
See räägib tohutult suurest Jumala armust.
Kui teeme vea, siis on meil võimalus pöörduda Tema poole,
et Tema veri puhastaks meid ja me saaksime taas jätkata teekonda
koos Temaga ja puhta südametunnistusega.
Seda võib juhtuda ka väikestes asjades.
Vähemalt inimeste meelest väikestes, millest tuleks meelt parandada.
Olin tookord lühikest aega olnud usus, võibolla mõned kuud alles.
Nooruses sai tarbitud ka vägijooke.
Hakkasin öösel ühel peolt koju minema.
Keegi oli oma jope aia peale unustanud.
See oli sinine vatijope.
Võtsin selle, kuigi see polnud minu oma.
Arvasin, et seda pole enam kellelegi vaja.
Olime palves koguduses, kui see jope mulle meenus.
Nii kui põlvitasime, tuli vatijope silme ette.
Otsustasin, et lähen ühe vanema usuõe juurde.
Küsisin, kas saan teda koju viia ja et mul oleks tema juurde asja.
Ta oli prohvetlike andidega, minust kümneid aastat vanem.
Selgitasin talle,
et palvetades tuleb mulle aina see vatijope silme ette.
Ta kuulutas mulle selle andeks.
Jeesuse Kristuse nimel ja vere läbi.
Ma ei näinud vatijopet enam kunagi.
Läkitus Filadelfia kogudusele.
"Ja Filadelfia koguduse inglile kirjuta:
Nõnda ütleb Püha, Tõeline, kelle käes on Taaveti võti,
kes avab, ja ükski ei lukusta, ning lukustab, ja ükski ei ava:
Ma tean su tegusid!
Ennäe, ma avasin su ees ukse, mida ükski ei suuda lukustada.
Sul on vähe jõudu,
kuid sa oled hoidnud tallel mu sõna ega ole salanud mu nime.
Ennäe, ma annan saatana sünagoogist mõned,
kes nimetavad endid juutideks, kuid ei ole seda, vaid valetavad.
Ennäe, ma teen, et nad tulevad ja kummardavad sinu jalge ette
ning saavad aru, et mina olen sind armastanud.
Et sa oled hoidnud minu ootamise sõna,
siis hoian ka mina sind läbikatsumistunni eest,
mis on tulemas kogu ilmamaa peale, et katsuda läbi ilmamaal elavaid.
Ma tulen varsti.
Pea kinni, mis sul on, et ükski sinu pärga ei võtaks!
Kes võidab, selle teen ma sambaks oma Jumala templis
ja enam iialgi ei lähe ta sealt välja,
ning ma kirjutan tema peale oma Jumala nime
ja oma Jumala linna, uue Jeruusalemma nime,
mis tuleb maha taevast minu Jumala juurest,
ning oma uue nime.
Kellel kõrv on, see kuulgu, mida Vaim ütleb kogudustele!"
Siin ei ole midagi muud, kui ainult üks suur julgustus!
Filadelfia tähendab vennaarmastust.
Sellele kogudusele saadetud läkitust vaadeldes näeme,
et see on tõeliselt julgustav ja lohutav sõnum.
Üsna selgesti näeme, millised õnnistused võivad järgneda,
kui jäädakse truuks Jumalale ja Tema Sõnale.
Võtmesõnad on tavaliselt sissejuhatuses ja lõppsõnas.
Filadelfia koguduse inglile esitleb Jeesus end
kui Püha ja Tõeline, kellel on Taaveti võti.
Ta on Püha ja tõeline Jumal, kuid mitte ilma huumorimeeleta.
Kuid siis selline... Ma ei leia seda õiget sõna nüüd.
Aga olgu...
Tõeline, ehk siis reaalne.
Jäljendamatu ja ehtne.
Ta on selline Jumal.
Kui Ta avab, siis ükski ei sulge ja kui Ta sulgeb, siis ükski ei ava.
Edasi öeldakse: "Ma avasin su ees ukse."
Nii see on.
Kas te oskate öelda, mis uksega siin on tegemist?
Minu arust on see uks äratusele.
"Ma annan saatana sünagoogist mõned,
kes nimetavad endid juutideks, kuid ei ole."
See kuvab kristlikku äratust.
Sellelgi on omad puudused, kuid...
"Juudid" on ainult sümboolse tähendusega.
Sellega antakse mõista,
et just religiooni keskelt tõuseb uuestisündinud inimesi.
See oleks muide suurepärane, kui saaks elada sellises olukorras,
kus Issand avab ikka ja jälle uusi uksi.
Mitte ainult vaimulikus töös, vaid ka vaimulikus mõttes.
Uusi uksi, uusi väljavaateid, uusi visioone,
uusi lubadusi ja võimalusi.
Aamen!
See oleks võimas, kuna Jumala maailm on suur.
Käsumeelsuses ei ole armastust, kuid Jeesus ütleb siin:
"Mina armastan sind."
Armastus on Tema põhitunne.
Ilmutusraamatu 1:5 on öeldud:
"Kes meid armastab
ning on meid lunastanud meie pattudest oma verega"
Üheksandat salmi lugedes tekib selline mõte, et...
"...ma annan saatana sünagoogist mõned."
Kui mõelda inimeste usule tulemise peale,
siis sellega on nii, et Issand annab.
Keegi ei saa tulla Jeesuse juurde, kui Isa ei kutsu.
Mul oli paar nädalat tagasi üks meeldiv kogemus.
Olen viinud läbi piiblitunde pagulastele ja moslemitele.
Üks vend Iraanist, kes tuli umbes 3 aastat tagasi usule,
oli Tamperes kohtunud tänaval ühe teise iraanlasega.
"Tore näha, tule minuga!", ütles ta talle.
Nii nad siis tulid koos minu piiblitundi,
kumbki ei tundnud teineteist.
Küsisin, kes ta on ja kuidas ta sinna sattus?
Siis ma kuulsin seda lugu.
Ta rääkis, et on islamiusust eemaldunud,
kuna tal ei ole usku sellesse,
aga ta ei ole ka kindel ka ristiusus.
Ta tahtis rohkem teada saada.
Ta oli selle piiblitunni lõpuni.
Lõpus esitas ta mõningad küsimused.
Siis aga andis oma elu Issandale ja tuli usule.
Esimesel korral.
See oli Issanda antud. Seda oli selgelt näha.
Mina ise ei teinud midagi erilist.
See oli Issanda avatud uks.
"Sul on vähe jõudu,
kuid sa oled hoidnud tallel mu sõna ega ole salanud mu nime."
See oligi see, mis juhtus.
Sina, kes sa vaatad seda saadet, saad ka ise osaleda!
Helista vanal tuttaval numbril 900 1777 (kuula sõnum lõpuni).
Kõne hind on 7 eurot.
Selle annetusega osaled evangeeliumi sõnumi viimisel sinna,
kuhu enda jalad ei vii.
Võid toetada saadete tegemist ka pangaülekande kaudu
Saaja nimi: Taevas TV7
Swedbank EE052200221048388411 SEB EE441010220109461019
Annetamise info on saadaval ka http://www.tv7.ee/toetamine/
On väga tähtis, et ohverdame evangeeliumi töösse
ja näeme vaeva, et hinged saaksid päästetud.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
10. salm ütleb: "Et sa oled hoidnud minu ootamise sõna,
siis hoian ka mina sind läbikatsumistunni eest,
mis on tulemas kogu ilmamaa peale, et katsuda läbi ilmamaal elavaid."
Seegi räägib tulemisest.
Täiesti selgelt. Sellest, et Jumal hoiab raevuaja eest.
Ustavaks jäänuid hoitakse raevuaja eest.
Sellega on sedasi, et tegin siin selle kohta joonise.
Kolmele esimesele kogudusele tuleb Jeesus vaimses mõttes.
Tuleb ja lükkab lambijala asemelt.
Edasi on aga otsesed lubadused.
Üles tõmmatud Jeesuse kohtujärje ette.
Nii see on ja nii see juhtub.
Enne, kui 4. peatükk hakkab lähenema...
Siingi on selline kirjakoht.
"Ma tulen varsti.
Pea kinni, mis sul on, et ükski sinu pärga ei võtaks!"
Piibel ütleb, et ka äravalituid eksitatakse.
See juhtub, kui ei tunta Piiblit.
Kui ei hoita tallel seda sõna, siis saab eksitus võimalikuks.
12. salmis näeme, mis juhtub,
kui tunned Jumala Sõna ja elad selle järgi.
"Kes võidab, selle teen ma sambaks oma Jumala templis."
Sammas kuvab tugevust ja autoriteetsust
ja jätkusuutlikkust, mille toob inimese ellu Jumala Sõna.
Mulle meenus üks mõttekäik nende seitsme koguduse suhtes.
Omavahel võrreldes
püütakse neid sobitada ajaloolisesse konteksti.
Selles on kindlasti oma tarkusetera, seda ei saa eitada.
Kui öeldakse, et Laodikeia on viimse aja kogudus,
siis see väide ei pea minu arust vett.
Kõigil aegadel on olnud erinevaid kogudusi.
Tänapäevalgi on Laodikeia-suguseid kogudusi
ja on Filadelfia-suguseid kogudusi, kus on asjad hästi.
Kui Issand tuleb,
siis on olemas Filadelfia-suguseid kogudusi,
kus on asjad hästi.
Peab arvesse võtma, et kasutusel on lokaalne, individuaalne
ja prohvetlik lähenemisviis, millest jutustab kirikuajalugu.
Ma näen neis kogudustele saadetud läkitustes
kolmesugust tähendust.
Siinkohal öeldakse, et pea kinni, mis sul on.
Sellest võib järeldada,
et me peame aru saama,
mida mul üleüldse on.
Aga teiseks tuleb siit välja,
et Jumala tahe ei ole kunagi see, et me aja jooksul kaotame midagi.
Tundub, et mu elu läheb vaimses mõttes aina viletsamaks,
mida aeg edasi.
Pea kinni, mis sul on.
Issand annab veel juurdegi.
See ei ole Jumala tahe, et me liigume allakäigu poole.
Kas peaksime ka Laodikeia kogudusest rääkima?
Jeesus armastab ju ka seda kogudust.
Tõlge: Kuno Kivikink